**Бұл рухани әдет сізді өзгерте алады**

***«Киелі Рух арқылы әрдайым Құдайға сиынып, барлық өтініштеріңді айтып, рухани сергек те шыдамды болыңдар: Құдайдың бүкіл халқы үшін мінажат ете беріңдер!***

***(Ефест. 6:18)***

Қазіргі кезде, адамдардың көпшілігі өздерін «рухани өмір сүретін» адамдар деп сипаттайды.

Киелі кітап рухани өмір туралы: «Мен «бұтамын», ал сендер «сабақтарымсыңдар». Менімен тығыз байланыстағылармен Өзім де тығыз байланыста тұрамын, сонда олар мол өнім бермек», деп айтады (Жохан 15:5). Жалпы кез келген қарым-қатынас жақсы болу үшін сол адаммен тығыз байланыста болуыңыз керек, сондықтан Құдаймен қарым қатынасқа келетін болсақ, мінажат ету әдеті өте маңызды.

Егер сіз күйзеліске, уайымға, қорқынышқа немесе сенімсіздікке ұшыраған болсаңыз, бұл көбінесе Құдаймен байланыстың үзіліп қалудың нәтижесі болуы мүмкін. Біз Жаратушымызбен қарым-қатынас жасау үшін жаратылғанбыз, егер олай істемесек, өмірімізде, жоғарыда айтылған уайым, қорқыныш, сенімсіздік сезімдері пайда болады.

Біз мінажат еткенде жүрек тыныштығын сезінеміз, өйткені мінажат арқылы біз барлық ауыртпалығымызды Құдайға тапсырамыз. Мінажат арқылы, біз Құдайдың барлық мәселелерімізді Өзі қалағандай шешетініне сенеміз. Мінажат ету арқылы Онымен және Оның ұлылығымен және мейірімділігімен байланысқа түскенде, өмірімізде үміт пайда болады. Біз мінажатта, Құдаймен бірге уақыт өткізу арқылы өзгереміз. Ричард Фостер былай деп жазады: «Мінажат ету мен өзгеру бірге жүреді. Мінажат – бұл Құдайдың бізді өзгертудегі құралы».

Мінажат дегеніміз бұл сиқырлы сөз тіркестерінің жиынтығы немесе Құдайдан бір нәрсе сұрау емес. Мінажат - бұл Құдаймен сөйлесу, жақсы болсын, жаман болсын өз ойларымыз бен сезімдерімізді Құдайға тыныш отырып айтып беру және Оны тыңдау. Киелі кітапта былай делінген:

«Киелі Рух арқылы әрдайым Құдайға сиынып, барлық өтініштеріңді айтып, рухани сергек те шыдамды болыңдар: Құдайдың бүкіл халқы үшін мінажат ете беріңдер!» (Ефестіктерге 6:18).

Тұрақты мінажат біздің рухани өміріміз үшін өте маңызды.